
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1553 

12 Δεκεμβρίου 2002 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΔΗΜΗΤΡΙΟΥ ΚΑΙ ΜΑΡΙΑΣ 
ΔΕΛΙΒΑΝΗ» και κύρωση του οργανισμού αυτού. .. 1 

ΑΠΟΦΑΣΕΙΣ 

Ορισμός της «Κοινωνίας της Πληροφορίας Α.Ε.» ως 
Τελικού Δικαιούχου για το έργο «Ολοκληρωμένο 
Πληροφοριακό Σύστημα Ελεγκτικών Υπηρεσιών». 2 

Συμπλήρωση των 1097441/278/7668/0014/ΠΟΛ. 1242/ 
19.10.2001 και 1028679/558/Α0012/ΠΟΛ. 1109/ 
26.3.2002, αποφάσεων σχετικά με την υποχρέωση 
των επιχειρήσεων για παρακολούθηση των ακαθα¬ 
ρίστων εσόδων τους, ανά τριετία, σύμφωνα με τις 
διατάξεις της παραγράφου 2 του άρθρου 6 του Ν. 


2753/1999. 3 

Παροχή της εγγύησης του Ελληνικού Δημοσίου στην 
Ευρωπαϊκή Τράπεζα Επενδύσεων (ΕΤΕπ) για κάλυ¬ 
ψη δανείου της στον Οργανισμό Σχολικών Κτιρίων 

(ΟΣΚ) Α.Ε. ποσού 120 εκατομμυρίων ευρώ. 4 

Εργασίες επισκευών στο Θεραπευτήριο Χρονιών Παθή¬ 
σεων Παίδων Αθηνών, Προϋπολογισμού 264.000 €.. 5 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

Ο) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑΔΗΜΗΤΡΙΟΥ ΚΑΙ ΜΑΡΙΑΣ ΔΕΛΙΒΑ- 
ΝΗ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

1. Τις 5086/13.7.2001 και 5308/13.5.2002 πράξεις της 
Συμβολαιογράφου Αθηνών Δήμητρας Θεοδ. Ρομποτή, με 
τις οποίες η Μαρία χήρα Δημητρίου Δελιβάνη σύστησε κοι¬ 
νωφελές ίδρυμα με την επωνυμία «ΙΔΡΥΜΑ ΔΗΜΗΤΡΙΟΥ 
ΚΑΙ ΜΑΡΙΑΣ ΔΕΛΙΒΑΝΗ» και με έδρα την Θεσσαλονίκη. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του Αστι¬ 
κού Κώδικα και γ) 108 και 110 του Αστικού Κώδικα. 


3. Την από 3.6.2002 γνωμοδότηση του Συμβουλίου Εθνι¬ 
κών Κληρ/των. 

4. Την 1100383/1330/Α0006/31.10.2001 κοινή απόφαση 
του Πρωθυπουργού και του Υπουργού Οικονομικών με 
την οποία ανατέθηκαν αρμοδιότητες στους Υφυπουρ¬ 
γούς Οικονομικών (ΦΕΚ 1485/Β'). 

Με πρόταση του Υπουργού Παιδείας & Θρησκευμάτων 
και του Υφυπουργού Οικονομίας και Οικονομικών, απο¬ 
φασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: «ΙΔΡΥΜΑ ΔΗΜΗΤΡΙΟΥ ΚΑΙ ΜΑΡΙΑΣ ΔΕΛΙ- 
ΒΑΝΗ», η οποία έγινε από την Μαρία Χήρα Δημητρίου Δελι- 
βάνη με τις 5086/13.7.2001 και 5308/13.5.2002 πράξεις της 
Συμβολαιογράφου Αθηνών Δήμητρας Θεοδ. Ρομποτή. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομίας και Οικονομικών και Εθνικής Παιδείας και 
Θρησκευμάτων και διέπεται από τις διατάξεις των ανωτέ¬ 
ρω συστατικών του πράξεων, του παρακάτω οργανισμού, 
του Α.Ν. 2039/1939 και των διαταγμάτων που εκδόθηκαν 
ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαπέντε 
(15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΔΗΜΗΤΡΙΟΥ ΚΑΙ ΜΑΡΙΑΣ ΔΕ- 
ΛΙΒΑΝΗ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΔΗ- 
ΜΗΤΡΙΟΥΚΑΙ ΜΑΡΙΑΣ ΔΕΛΙΒΑΝΗ», που συστήθηκε απάτην 
Μαρία χήρα Δημητρίου Δελιβάνη με τις 5086/13.7.2001 και 
5308/13.5.2002πράξειςτης Συμβολαιογράφου Αθηνών Δή¬ 
μητρας Θεοδ. Ρομποτή αποτελεί νομικό πρόσωπο ιδιωτι¬ 
κού δικαίου και διέπεται από τις διατάξεις των ανωτέρω συ¬ 
στατικών πράξεων, του παρόντος οργανισμού, του Α.Ν. 
2039/1939 όπως κάθε φορά ισχύει ο νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Έδρα του ιδρύματος είναι η Θεσσαλονίκη. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Α) Σκοπός του ιδρύματος απάτη σύστασή του μέχριτον 
θάνατο της ιδρύτριας Μαρίας Δελιβάνη είναι: 

1) Η επιστημονική έρευνα, η οργάνωση και διενέργεια 
συνεδρίων, ημερίδων, διαλέξεων, επιστημονικών συνα¬ 
ντήσεων, εκθέσεων οικονομικών βιβλίων, η έκδοση επι¬ 
στημονικών εργασιών και ερευνών, η αρθρογραφία επί 
επίκαιρων θεμάτων των οικονομικών εξελίξεων και της οι¬ 
κονομικής πολιτικής κ.λπ. η βράβευση ατόμων ή οργανι¬ 
σμών, η συνεργασία με επιστημονικά κέντρα ημεδαπής 
και αλλοδαπής, η ανάληψη και εκτέλεση μελετών η συμ¬ 
μετοχή και παράσταση σε επιστημονικά συνέδρια στο 
εσωτερικό ή στο εξωτερικό και κάθε συναφής με τα πα¬ 
ραπάνω δραστηριότητα. 

2) Η χορήγηση μιας ή περισσότερων υποτροφιών για 
μεταπτυχιακές οικονομικές σπουδές σε άριστα πανεπι¬ 
στήμια του εξωτερικού κατά τα οριζόμενα στην παρά¬ 
γραφο Β του παρόντος άρθρου. 

Β) Σκοπός του ιδρύματος μετά το θάνατο της ιδρύτριας 
είναι: 

Η χορήγηση δύο ή περισσοτέρων υποτροφιών το χρό¬ 
νο, για μεταπτυχιακές οικονομικές σπουδές σε άριστα 
πανεπιστήριατου εξωτερικού και κατά προτίμηση της Μ. 
Βρετανίας και Γαλλίας στα εξής θέματα: 

- Νομισματική θεωρία και πολιτική 

- Οικονομική θεωρία 

- Θεωρία Ανάπτυξης και Περιφερειακής Ανάπτυξης 

- Θεωρία Διεθνούς Εμπορίου 

- Κατανομή Εισοδήματος 

- Οικονομικά της Ε.Ε. καιΟ.Ν.Ε. 

- Ιστορία Οικονομικών Θεωριών 

- Δημόσια Οικονομικά 

- «Παγκοσμιοποίηση» και συνέπειές της. 

Άρθρο 3 

Περιουσία - Πόροι 

1. Περιουσία του ιδρύματος αποτελεί: ένα ισόγειο κα¬ 
τάστημα επί της οδού Βουκουρεστίου 50 και Τσακάλωφ 
που τελεί υπό τον όρο του αναπαλλοτριώτου. 

Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4 

Διοίκηση 

1. Το ίδρυμα διοικείται από οκταμελές Διοικητικό Συμ¬ 
βούλιο που αποτελείται από τους: 

1) Μαρία Δελιβάνη, ιδρύτρια ως ισόβιο Πρόεδρο. Μετά 
το θάνατο της ιδρύτριας, Πρόεδρος του Δ.Σ. θα είναι ο 
εκάστοτε Πρόεδρος της Οικονομικής Βιβλιοθήκης του 
Οικονομικού Τμήματος του Αριστοτελείου Πανεπιστημί¬ 
ου Θεσσαλονίκης. 


2) Μανώλη Λουκάκη, ως Αντιπρόεδρο 

3) Ιορδάνη Κασερλίδη, ως Αντιπρόεδρο Β' 

4) Ελένη Δελιβάνη, ως Ταμία 

5) Γεώργιο Χατζηκωνσταντίνου, ως Γραμματέα 

6) Στέλιο Παπαθεμελή, ως μέλος 

7) Νίκο Ευθυμιάδη, ως μέλος 

8) Σαράντη Ορφανουδάκη, ως μέλος 

2. Η θητεία των ονομαστικά οριζομένων μελών του Διοι¬ 
κητικού Συμβουλίου είναι διαρκής. Δύο (2) τουλάχιστον 
από τα επτά (7) μέλη θα είναι Πανεπιστημιακοί και Οικο¬ 
νομολόγοι και ένας νομικός, υπηρετούντες σε κάποιο από 
τα τρία (3) Πανεπιστήμια από τα οποία προέρχονται οι 
υπότροφοι. 

3. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από μυστική ψηφοφορία, τον Πρόεδρο, 
τους Αντιπροέδρους, τον Γ ραμματέα και τον Τ αμία. 

4. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε 
δύο μήνες και εκτάκτως όποτε το ζητήσει ο Πρόεδρος ή 
τρία από τα μέλη του, με γραπτή αίτηση προς τον Πρόε¬ 
δρο, πάντοτε όμως έπειτα από πρόσκληση του Προέ¬ 
δρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει, υποχρεωτικά, να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη του Προέδρου. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπηρώνεται κατά τα οριζόμενα στην 
παρ.4 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή. Δικαιούνται, όμως, οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

10. Επιθυμία της ιδρύτριας είναι η συμμετοχή στο Διοι¬ 
κητικό Συμβούλιο του ιδρύματος, και μετά από το θάνατό 
της στη θέση του Ταμία, της κόρης της Ελένης Δελιβάνη, 
και στη συνέχεια του εγγονούτης καιτωναπογόνωντους, 
καθώς και η συμμετοχή στο μέτρο του δυνατού και για 
όσο χρόνο αυτό θα είναι εφικτό, παλαιών φοιτητών του 
ζεύγους Δελιβάνη. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


20443 


κάθε θέμα που αφορά τη διοίκηση και τη λειτουργία του, 
τη διάθεση των πόρων αυτού, καθώς και για κάθε ενέρ¬ 
γεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις των συστατικών 
πράξεων, του παρόντος οργανισμού του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102τουΑ.Ν. 2039/1939 και 
του από 20.12.1939 βασιλικού διατάγματος (ΦΕΚ 522, τ. 
Α'). Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις, γενικότε¬ 
ρα, της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπρωσώπως 
ή με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη καιλήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου τουλάχιστον δέκα (10) μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση κατά την κρίση του Προέδρου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 


λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνειτην αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) καιτη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Πρέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Επιλογή και ανακήρυξη υποτρόφων 

1. Δικαίωμα υποτροφίας έχουν οι απόφοιτοι των Οικο¬ 
νομικών Σχολών του Αριστοτελείου Πανεπιστημίου Θεσ¬ 
σαλονίκης, του Δημοκρίτειου Πανεπιστημίου Θράκης και 
του Πανεπιστημίου Μακεδονίας που θα κατάγονται από 
τη Βόρεια Ελλάδα (Μακεδονία - Θράκη - Ήπειρο) κατόπιν 
αιτήσεώς τους και οι οποίοι θα διακρίνονται για την άρι- 
στη επίδοσή τους στην Οικονομική Επιστήμη και για το 
ήθοςτους. 

2. Σε περίπτωση ισοψηφίας περισσότερων από δύο (2) 
υποψηφίων, θα επιλέγονται οι οικονομικά ασθενέστεροι. 

3. Υποτροφία χωρίς διαγωνισμό δικαιούται ο Δημήτριος 
- Αμβρόσιος Τσαμουρτζής, ανεξάρτητα από την κατεύ¬ 
θυνση των σπουδών του. Η υποτροφία του θα αφορά σε 
μεταπτυχιακές σπουδές στο εξωτερικό (μετά την από- 

κτηση πτυχίου Ελληνικού Πανεπιστημίου), θα είναι πε¬ 
νταετούς διάρκειας (κατ’ ανώτατον όριο και μόνον εφ’ 
όσον η πορεία των σπουδών του κριθεί από το Δ. Σ. ως ικα¬ 
νοποιητική) και θα μπορεί να δοθεί και για σπουδές μου¬ 
σικής. 

4. Η επιλογή και ανακήρυξη των υποτρόφων γίνεται με 
διαγωνισμό σύμφωνα με τις διατάξεις των συστατικών 
πράξεων του ιδρύματος, που παρόντος οργανισμού, του 
Α.Ν. 2039/39 και του από 18.8.1941 Καν. Δ/τος (ΦΕΚ 
286/Α/23.8.1941). 

Άρθρο 10 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδωντου ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις των συστατικών 
πράξεωντου ιδρύματος, του άρθρου 54του Α.Ν. 2039/39 
και του άρθρου 28 του από 18.8.1941 σχετικού Καν. 
Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21,23, 24, 26 και 
27του από 18.8.1941 Καν. Δ/τος (ΦΕΚ286/Α/23.8.1941). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις των συστατικών πράξεων του ιδρύματος και του άρ¬ 
θρου 29 του παραπάνω Κανονιστικού Διατάγματος, οι 
οποίες διαπιστώνονται με πράξη του Διοικητικού Συμ¬ 
βουλίου του ιδρύματος, που έχει υποχρέωση να παρακο¬ 
λουθεί την όλη πορεία των σπουδών των υποτρόφων και 
να αξιώνει απ’αυτούς την υποβολή, κάθε έτος, αποδεικτι¬ 
κών στοιχείων της επίδοσής τους. 

Άρθρο 11 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. Κατ’ εξαίρεση, η 
πρώτη διαχειριστική περίοδος αρχίζει από την ημέρα δη¬ 
μοσίευσης στην Εφημερίδα της Κυβερνήσεως του σχετι¬ 
κού Προεδρικού Διατάγματος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνει στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού βα¬ 
σιλικού διατάγματος (ΦΕΚ 552 τ.Α'). 

Άρθρο 12 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 


δ) Βιβλίο - μητρώο, στο οποίο καταχωρούνται τα ονό¬ 
ματα των υποτρόφων, η σχολή που φοιτούν, ο χρόνος και 
το ποσό της υποτροφίας κάθε υποτρόφου και τα λοιπά 
στοιχεία, τα οποία ορίζονται από τις διατάξεις του άρ¬ 
θρου 34 του από 18.8.1941 κανονιστικού διατάγματος. 

ε) Βιβλίο - μητρώο χορήγησης βραβείων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 13 
Λοιπές διατάξεις 

Κατ’ επιθυμίαν της ιδρύτριας: 

α) Ορίζεται ως ημέρα μνήμης του Ιδρύματος η ημέρα 
εορτής του Πολιούχου της Θεσσαλονίκης, Αγίου Δημη- 
τρίου, ημέρα της ονομαστικής εορτής του συζύγου της 
ιδρύτριας Δημητρίου Δελιβάνη. Την ημέρα αυτή πραγμα¬ 
τοποιείται μνημόσυνο στην εκκλησία, στη μνήμη της ιδρύ- 
τριας και του συζύγου της. 

β) Κάθε πέντε (5) χρόνια (αρχής γενομένης τον (5ο) χρό¬ 
νο μετά το θάνατο της ιδρύτριας), οι περατώσαντες τις 
σπουδές τους υπότροφοι του ιδρύματος κατά τη διακρι¬ 
τική τους ευχέρεια θα διενεργούν «επιστημονικό μνημό¬ 
συνο» στη μνήμη του Δημητρίου και της Μαρίας Δελιβά- 
νη με επεξεργασία οικονομικών θεμάτων. Θα δύναται να 
προσκαλούν, κατά την κρίση τους και άλλους ομιλητές, 
Έλληνες και αλλοδαπούς. Θα εκδίδουν αναμνηστικό τό¬ 
μο με δαπάνες του ιδρύματος και με την επιγραφή 1 ο, 2ο, 
κ.λ.π. επιστημονικό μνημόσυνο Δημητρίου και Μαρίας 
Δελιβάνη. 

Το επιστημονικό αυτό μνημόσυνο, θα διενεργείται συ¬ 
νήθως στους χώρους της Οικονομικής Βιβλιοθήκης του 
Α.Π.Θ. όπου ευρίσκεται η αίθουσα Δημητρίου Δελιβάνη. 

Απαραίτητος όρος για τη δημοσίευση των σχετικών ερ¬ 
γασιών των υποτρόφων θα είναι η έγκρισή τους από επι¬ 
τροπή κρίσης, που θα ορίζεται από το Δ.Σ. στην ειδική συ¬ 
νεδρίαση του οποίου θα συμμετέχουν και διδάκτορες του 
Ιδρύματος. Οι επιστημονικές αυτές εκδηλώσεις θα γίνο¬ 
νται κατά προτίμηση, στις ακόλουθες ημερομηνίες: 19/2 
ή 8/3 ή 3/4 ή 7/5 ή 9/6, αντιστοίχων ετών που θα χρηματο¬ 
δοτούνται από το ίδρυμα. 

Την επίβλεψη της οργάνωσης των εκδηλώσεων (επι¬ 
στημονικών μνημοσύνων) θα έχουν από κοινού η κόρη της 
ιδρύτριας Ελένη Δ. Δελιβάνη, το Διοικητικό Συμβούλιο 
του ιδρύματος, και παλιές φοιτήτριες της ιδρύτριας και 
στη συνέχεια οι απόγονοι της Ελένης Δημητρίου και Μα¬ 
ρίας Δελιβάνη. Οι εκδηλώσεις αυτές θα γίνονται συνήθως 
στη Θεσσαλονίκη, στην Κομοτηνή και μια φορά τουλάχι¬ 
στον στην Κοζάνη (πατρογονική γη του Δημητρίου Δελη- 
βάνη). 

Άρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 15 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιονδή- 
ποτε λόγο, η περιουσία του περιέρχεται στο Αριστοτέλειο 
Πανεπιστήμιο Θεσσαλονίκης, ως κεφάλαιο αυτοτελούς 
διαχείρισης για την εκτέλεση συναφούς σκοπού. 

Στον Υπουργό Εθνικής Παιδείας & θρησκευμάτων και 
στον Υφυπουργό Οικονομίας και Οικονομικών αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 21 Νοεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΠ.ΦΩΤΙΑΔΗΣ Π. ΕΥΘΥΜΙΟΥ 

-♦- 

ΑΠΟΦΑΣΕΙΣ 

Αριθ. 2441/0030 (2) 

Ορισμός της «Κοινωνίας της Πληροφορίας Α.Ε.» ως Τελι¬ 
κού Δικαιούχου για το έργο «Ολοκληρωμένο Πληρο¬ 
φοριακό Σύστημα Ελεγκτικών Υπηρεσιών». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ137/Α) όπως συμπληρώθηκε με 
το άρθρο 27 του Ν. 2081/92 (ΦΕΚ 154/Α) και τροποποιή¬ 
θηκε με το άρθρο 1 παρ. 2α του Ν. 2469/97 (ΦΕΚ38/Α), 

β. του Π.Δ. 61/1997 (ΦΕΚ 53Α/15.4.1997) περί σύστα¬ 
σης και δομής της Γ.Γ.Π.Σ., 

γ. του άρθρου 24 παρ. 2 εδ. β του Ν. 2860/2000 (ΦΕΚ 
251/Α/14.11.2000), 

δ.του άρθρου 29παρ. 1-7της 10071/23.03.2001 κοινής 
απόφασης των Υπουργών Εσωτερικών, Δημόσιας Διοίκη¬ 
σης και Αποκέντρωσης, Εθνικής Οικονομίας και Οικονο¬ 
μικών Σύσταση Ανώνυμης Εταιρίας «Κοινωνίατης Πληρο¬ 
φορίας Α.Ε.» (ΦΕΚ324/Β/27.3.2001), 

ε.την κοινή απόφαση Πρωθυπουργού και Υπουργού Οι¬ 
κονομικών «περί καθορισμού αρμοδιοτήτων των Υφυ¬ 
πουργών» 11003831330/Α0006/31.10.2001 

2. Το Επιχειρησιακό Πρόγραμμα «Κοινωνία της Πληρο¬ 
φορίας», 

3. Την κοινή απόφαση Υπουργών ΥΠΟΟ και ΥΠΕΣΔΔΑ 
ΦΕΚ 528/Β/29.4.2002, «Κανονισμός Δημοπράτησης, Ανά¬ 
θεσης και Εκτέλεσης έργων, υπηρεσιών και προμηθειών 
της Εταιρείας Κοινωνία της Πληροφορίας Α.Ε.» (ΚτΠ ΑΕ). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Την εκτέλεση του έργου «Ολοκληρωμένο Πληροφο¬ 
ριακό Σύστημα Ελεγκτικών Υπηρεσιών» από την ΚτΠ ΑΕ, 
ως Τελικού Δικαιούχου. 

Η εκτέλεση του έργου θα πραγματοποιηθεί σύμφωνα 
με τους όρους και τα λεπτομερώς οριζόμενα στην «Προ¬ 
γραμματική Συμφωνία», που θα υπογράφει για το έργο 
αυτό, μεταξύ του Υπουργείου Οικονομίας και Οικονομι¬ 
κών και της ως άνω Ανώνυμης Εταιρείας. 


2. Η χρηματοδότηση της «ΚτΠ ΑΕ» εξασφαλίζεται από 
ΣΑΕ του Υπουργείου για τις ανάγκες του έργου, ο ενδει¬ 
κτικός προϋπολογισμός του οποίου εκτιμάται να ανέλθει 
στο ποσό τωντριάντα εκατομμυρίων Ευρώ (30.000.000 €) 
μη συμπεριλαμβανομένου του Φ.Π.Α. Ο ακριβής προϋπο¬ 
λογισμός θα καθορισθεί κατά την εκπόνηση της προβλε- 
πόμενης στην «Προγραμματική Συμφωνία» Διαγνωστικής 
Μελέτης. 

3. Την εξουσιοδότηση του Γενικού Γραμματέα Πληρο¬ 
φορικών Συστημάτων ως αρμόδιο για την υπογραφή της 
ως άνω «Προγραμματικής Συμφωνίας». 

4. Η ισχύς της παρούσας απόφασης να αρχίζει από την 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μοσχάτο, 6 Δεκεμβρίου 2002 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 1095216/1930/Α0012 (3) 

Συμπλήρωση των 1097441/278/7668/0014/ΠΟΛ.1242/ 
19.10.2001 και 1028679/558/Α0012/ΠΟΛ. 1109/26.3. 
2002, αποφάσεων σχετικά με την υποχρέωση των επι¬ 
χειρήσεων για παρακολούθηση των ακαθαρίστων 
εσόδων τους, ανά τριετία, σύμφωνα με τις διατάξεις 
της παραγράφου 2 του άρθρου 6του Ν. 2753/1999. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 2 και 3 του άρθρου 6 
του Ν. 2753/1999 (ΦΕΚ249Α'), όπως ισχύει μετά την τρο¬ 
ποποίηση του με την παράγραφο 10 του άρθρου 15 του 
Ν. 2992/20.3.2002 (ΦΕΚ54Α'). 

2. Τις 1097441/5278/7668/0014/ΠΟΛ. 1242/19.10.2001 
και 1013666/891/198/0014/ΠΟΛ. 1060/13.2.2002 αποφά¬ 
σεις του Υπουργού Οικονομικών. 

3. Την 1028679/558/Α0012/ΠΟΛ1109/26.3.2002 απόφα¬ 
ση του Υφυπουργού Οικονομικών. 

4. Την 1100383/1330/Α0006/31.10.2001 (ΦΕΚ 1485/Β') 
κοινή απόφαση του Πρωθυπουργού και του Υπουργού 
Οικονομικών με την οποία αναθέτονται αρμοδιότητες του 
Υπουργού Οικονομικών στους Υφυπουργούς Οικονομι¬ 
κών. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Οι αποφάσεις 1097441 /5278/7668/0014/ΠΟΛ.1242/ 
19.10.2001 και 1028679/558/Α0012/ΠΟΛ. 1109/26.3.2002 
τροποποιούνται και συμπληρώνονται ως ακολούθως: 

1. Στην περίπτωση β’ του άρθρου 3 προστίθεται νέο 
εδάφιο, ως εξής: 

«Στις πραγματικές δαπάνες, ως προσδιοριστικός παρά¬ 
γοντας, δεν συμπεριλαμβάνεταιτο μέρος της αμοιβής και 
της εργοδοτικής εισφοράς που βαρύνει τον εργοδότη 
στην περίπτωση πρόσληψης πρακτικά ασκούμενων μα¬ 
θητών των Εκπαιδευτικών Μονάδων Μαθητείας του 
Ο.Α.Ε.Δ. που ιδρύθηκαν με το από 6.6.1952 Β.Δ. «Περίεκ- 
παιδεύσεως μαθητών - τεχνιτών». 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2002 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 
-♦- 

Αριθ. 2/66777/0025 (4) 

Παροχή της εγγύησης του Ελληνικού Δημοσίου στην Ευ¬ 
ρωπαϊκή Τράπεζα Επενδύσεων (ΕΤΕπ) για κάλυψη δα¬ 
νείου της στον Οργανισμό Σχολικών Κτιρίων (ΟΣΚ) 
Α.Ε. ποσού 120 εκατομμυρίων ευρώ. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ 143/Α/12.7.95). 

2. Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (συνεδρίαση αριθμ. 46 της 
28.11.2002) με την οποία παρασχέθηκε η σύμφωνη γνώ¬ 
μη της στον Υπουργό Οικονομίας και Οικονομικών για τη 
παροχή της εγγύησης του Ελληνικού Δημοσίου. 

3. Την 177/15.11.2002 απόφαση του Διοικητικού Συμ¬ 
βουλίου του ΟΣΚ. 

4. Το ΕΓ 12.00/25086/19.11.2002 έγγραφο του ΟΣΚ. 

5. Την κοινή απόφαση του Πρωθυπουργού και του 
Υπουργού Οικονομικών 1100383/1330/Α0006/31.10. 
2001 «Καθορισμός αρμοδιοτήτων των Υφυπουργών Οι¬ 
κονομικών». 

6. Το Προεδρικό Διάταγμα 81/21.3.2002 (ΦΕΚ 57/Α) 
«Συγχώνευση των Υπουργείων Εθνικής Οικονομίας και 
Οικονομικών στο Υπουργείο Οικονομίας και Οικονομικών, 
αποφασίζουμε: 

I. Παρέχουμε την εγγύηση του Ελληνικού Δημοσίου 
στην Ευρωπαϊκή Τράπεζα Επενδύσεων (ΕΤΕπ) για τη με¬ 
ταξύ αυτής και του Οργανισμού Σχολικός Κτιρίων (ΟΣΚ) 
Α.Ε. σύναψη δανείου ποσού εκατόν είκοσι εκατομμυρίων 
(120.000.000) ευρώ για τη χρηματοδότηση επενδυτικού 
προγράμματος που αφορά την εξάλειψη της διπλοβάρ- 
διας, την ποιοτική αναβάθμιση των σχολικών κτιρίων στην 
Αττική καιτον εξοπλισμό των σχολικών μονάδων όλης της 
Επικράτειας. 

Με την εγγύηση αυτή, αναλαμβάνουμε την υποχρέωση 
να εξοφλήσουμε τις υποχρεώσεις του ΟΣΚ Α.Ε. που 
απορρέουν από τη σύμβαση του δανείου που θα υπογρά¬ 
φει μεταξύ αυτού και της Ευρωπαϊκής Τράπεζας Επενδύ¬ 
σεων, σε περίπτωση καθυστέρησης εξόφλησης ληξιπρό- 
θεσμης δόσης ή τόκων εκ μέρους του ΟΣΚ. 

II. Καθορίζουμε προμήθεια υπέρτου Δημοσίου 0,5% για 
την παρεχόμενη εγγύηση του, η οποία θα υπολογίζεται 
και θα αποδίδεται σ’αυτό από τον ΟΣΚ σύμφωνα με τα 
οριζόμενα στο έγγραφο μας 2009593/1391/7.2.96. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2002 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 


Αριθ. ΔΥ8α/Γ.Π. 109071 Σχετ. 109234 (5) 

Εργασίες επισκευών στο Θεραπευτήριο Χρονιών Παθή¬ 
σεων Παίδων Αθηνών, Προϋπολογισμού 264.000 €. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ- 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 1418/1984 «Δημόσια Έργα και 
ρυθμίσεις συναφών θεμάτων» του εκτελεστικού Π.Δ. 
609/1985 «Κατασκευή Δημόσιων Έργων» και του Π.Δ. 
334/2000, που αντικατέστησε το Π.Δ. 23/93. 

2. Τις διατάξεις του Ν. 2229/1984 «Τροποποίηση και συ¬ 
μπλήρωση του Ν. 1418/1984 και άλλες διατάξεις». 

3. Τις διατάξεις του άρθρου 4, παρ. 2 του Π.Δ. 574/82 
(ΦΕΚ 104Α71982) «περί ανακατανομής των αρμοδιοτή¬ 
των των Υπουργείων». 

4. Τις διατάξεις του Π.Δ. 811/1980 (ΦΕΚ 198 Α') «Περί 
τροποποιήσεως, συμπληρώσεως και διαμορφώσεως εις 
ενιαίο κείμενοτηςπερι'ΔΕΠΟΣ υφισταμένης νομοθεσίας». 

5. Τις διατάξεις του Π.Δ. 158/1997 (ΦΕΚ 134Α71997) 
«Μετατροπή της Δημόσιας Επιχείρησης Πολεοδομίας και 
Στέγασης (ΔΕΠΟΣ) σε Ανώνυμη Εταιρεία και έγκριση του 
καταστατικού αυτής». 

6. Την νομοθεσία που διέπει το Υπουργείο Υγείας - Πρό¬ 
νοιας και ιδιαίτερα το Π.Δ. 102/87 όπως τροποποιήθηκε 
και συμπληρώθηκε αργότερα μετο Π.Δ. 103/1997, ως και 
το Π.Δ. 95/2000 (ΦΕΚ 7Β'/10.3.2000 «περί Οργανισμού 
του Υπουργείου». 

7. Τη νομοθεσία για τις μελέτες του Δημόσιου Τομέα (Ν. 
716/77, Π.Δ. 696/74, Π.Δ. 515/89). 

8. Το γεγονός ότι για την υλοποίηση του παραπάνω προ¬ 
γράμματος και προκειμένου να τηρηθεί το χρονοδιά¬ 
γραμμα κατασκευής και λειτουργίας του, επιβάλλεται η 
συνεργασία των Υπηρεσιών του Υπουργείου Υγείας - 
Πρόνοιας και της ΔΕΠΟΣ Α.Ε. 

9. Το γεγονός ότι, για την υλοποίηση του παραπάνω έρ¬ 
γου καιπροκειμένου νατηρηθείτο χρονοδιάγραμμα εκτέ¬ 
λεσης του έργου, επιβάλλεται η συνεργασία των Υπηρε¬ 
σιών του Υπουργείου Υγείας - Πρόνοιας και ΥΠΕΧΩΔΕ. 

10. Το γεγονός ότι το έργο θα ενταχθεί και θα χρηματο¬ 
δοτηθεί από το Πρόγραμμα Δημοσίων Επενδύσεων ή από 
άλλους πόρους. 

11. Τις διατάξεις του άρθρου 29Α' παρ. 3 του Ν. 1558/85 
«Περί Κυβέρνησης και Κυβερνητικών Οργάνων», όπως 
συμπληρώθηκε με το άρθρο 27, του Ν. 2081/1992 (ΦΕΚ 
154Α') και το γεγονός ότι, από τις διατάξεις της απόφα¬ 
σης αυτής προκαλείται δαπάνη που θα καλυφθεί και από 
πιστώσεις του Προγράμματος Δημοσίων Επενδύσεων. 

12. Την 3418/2002 κοινή απόφαση του Πρωθυπουργού 
και του Υπουργού Υγείας και Πρόνοιας για την ανάθεση 
αρμοδιοτήτων στους Υφυπουργούς Υγείας και Πρόνοιας. 

13) Την Υ6/2001 κοινή απόφαση του Πρωθυπουργού 
και της Υπουργού ΠΕΧΩΔΕ, για την ανάθεση αρμοδιοτή¬ 
των, αποφασίζουμε: 

1. Την εκτέλεση εργασιών επισκευών στο Θ.Χ.Π. ΠΑΙ- 
ΔΩΝ ΑΘΗΝΩΝ ΣΤΟ ΚΕΤΕΚ ΣΚΑΡΑΜΑΓΚΑ προϋπολογι¬ 
σμού δαπάνης 264.000 Ευρώ, έκτων οποίων 5.000 ευρώ 
για τη μελέτη του έργου. 

2. Το ανωτέρω έργο θα γίνει από τις υπηρεσίες της ΔΕ¬ 
ΠΟΣ Α.Ε., που εποπτεύονται από το ΥΠΕΧΩΔΕ, σε συ¬ 
νεργασία με τις αρμόδιες Υπηρεσίες του Υπουργείου 
Υγείας - Πρόνοιας. 

3. Κύριος του έργου είναι το Υπουργείο Υγείας Πρόνοι¬ 
ας, εκπρόσωπος του οποίου θα ενημερώνεται από τη Δι- 
ευθύνουσα Υπηρεσία και την Προϊστάμενη Αρχή για την 
πορεία των έργων και ο οποίος θα ενημερώνει το Υπουρ¬ 
γείο (άρθρο 4, Π.Δ. 102/87). 

4. Η ΔΕΠΟΣ Α.Ε. είναι ο Φορέας Κατασκευής του έργου 
του Προγράμματος, το οποίο αφορά: 

• Σύνταξη της μελέτης και των τευχών δημοπράτησης 
του έργου. 

• Δημοπράτηση - έλεγχος και κατασκευή των απαιτου- 
μένων εργασιών (ανακατασκευή - διαρρύθμιση - επι¬ 
σκευή των κτιριακών εγκαταστάσεων), σύμφωνα με τη με¬ 
λέτη. 

5. Η εκτέλεση του έργου του προγράμματος, θα γίνει 
από τις αρμόδιες Υπηρεσίες της ΔΕΠΟΣ Α.Ε., οι οποίες 
ασκούντις αρμοδιότητες της Προϊσταμένης Αρχής καιΔι- 
ευθύνουσας Υπηρεσίας, σύμφωνα με τις κείμενες διατά¬ 
ξεις περί εκπονήσεως μελετών και εκτελέσεως των Δημο¬ 
σίων Έργων. 

6. Αρμόδιο Τεχνικό Συμβούλιο είναι το Τεχνικό Συμβού¬ 
λιο της ΔΕΠΟΣ Α.Ε. 

7. Για τη σύνταξη της απαιτούμενης μελέτης και των 
προδιαγραφών, την κατάρτιση του σχετικού χρονοδια¬ 
γράμματος εκτέλεσηςτου έργου και γενικά όλωντων λοι¬ 
πών αναγκών κατά την πορεία εκτέλεσης του έργου του 
Προγράμματος η ΔΕΠΟΣ Α.Ε., θα συνεργάζεται με τις αρ¬ 
μόδιες υπηρεσίες του Υπουργείου Υγείας - Πρόνοιας. 

8. Το έργοτου Προγράμματος θα δημοπρατηθεί απάτη 
ΔΕΠΟΣ Α.Ε., σύμφωνα με τις κείμενες διατάξεις της Νο¬ 
μοθεσίας Δημοσίων ’Έργων. 

9. Οι σχετικές πιστώσεις για την πληρωμή των δαπανών 
μελέτης και εργασιών κατασκευής, θα μεταβιβάζονται 
από το Υπουργείο Υγείας - Πρόνοιας στη ΔΕΠΟΣ Α.Ε., 
ανάλογα με την πορεία εξέλιξης του έργου όπως πιο κά¬ 
τω, παράγραφοι 10, 11, 12,13 και 14 της παρούσας από¬ 
φασης. 

10. Με την υπογραφή της παρούσης θα επιχορηγηθεί η 
ΔΕΠΟΣ Α.Ε. από το Υπουργείο Υγείας - Πρόνοιας μέσω 
του ΠΔΕ εφόσον έχει εγκριθεί η ΣΑΕ 093/5 ή άλλης πηγής 
χρηματοδότησης με το ποσό των 70.000 ευρώ ως προκα¬ 
ταβολή για το έργο : «Εργασίες στο Θ.Χ.Π. Παίδων Αθη¬ 
νών στο ΚΕΤΕΚ ΣΚΑΡΑΜΑΓΚΑ». 

11. Η διαδικασία μεταβίβασης πιστώσεων από το 
Υπουργείο προς τη ΔΕΠΟΣ Α.Ε. για τις ανάγκες του εκτε- 
λούμενου έργου, θα γίνεται κατόπιν γραπτού αιτήματος 
προς την αρμόδια Διεύθυνση Τεχνικών Υπηρεσιών, το 
οποίο θα κοινοποιείται στις Δ/νσεις Οικονομικού και ανά¬ 
λογα μετην πρόοδο του έργου. 

12. Κατά την πορεία εξέλιξης των έργων η ΔΕΠΟΣ Α.Ε. 
θα υποβάλει στη Δ/νση Τεχνικών Υπηρεσιών του Υπουρ¬ 
γείου Υγείας και Πρόνοιας, στο τέλος κάθε διμήνου, απο¬ 
λογισμό δαπανών και εκτελεσθεισών εργασιών κατά το 
διαρρεύσαν δίμηνο και ταυτόχρονα προϋπολογισμό δα¬ 


πανών και πρόβλεψη εργασιών που πρόκειται να εκτελε- 
σθούν κατά το επόμενο δίμηνο. 

13. Η μεταβίβαση των πιστώσεων θα γίνεται μετά τον 
έλεγχο των στοιχείων του Προϋπολογισμού ή απολογι¬ 
σμού και διαβίβαση σχετικής πρότασης της Δ/νσης Τεχνι¬ 
κών Υπηρεσιών προς τη Δ/νση Οικονομικού και κοινοποί¬ 
ηση στις συναρμόδιεςΔ/νσειςτου Υπουργείου. 

14. Με την έναρξη του κατασκευαστικού έργου θα επι¬ 
χορηγηθεί η ΔΕΠΟΣ Α.Ε. με ποσό ανάλογο του εγκεκρι¬ 
μένου διμηνιαίου προγραμματισμού, που θα ανανεώνε¬ 
ται, σύμφωνα με τον διμηνιαίο απολογισμό και προγραμ¬ 
ματισμό του έργου. 

15. Η Δημοπράτηση του έργου θα γίνει εντός 20 ημερών 
από την υπογραφή της σύμβασης και οι εργασίες θα ολο¬ 
κληρωθούν εντός 100 ημερολογιακών ημερών, από την 
υπογραφή της σύμβασης μεταξύ ΔΕΠΟΣ και του Υπουρ¬ 
γείου Υγείας ή μεταξύ ΔΕΠΟΣ και του Μειοδότη. 

16. Το συνολικό κόστος υπηρεσιών της ΔΕΠΟΣ Α.Ε. για 
την εκπόνηση τυχόν πρόσθετων μελετών, την επίβλεψη 
του έργου, τη διαχείριση αυτού, κ.λπ. θα ανέρχεται στο 
10% του απολογιστικού κατασκευαστικού κόστους του 
έργου και θα περιλαμβάνεται στις πιο πάνω χρηματοδο¬ 
τήσεις. Απολογιστικό κόστος του έργου είναι η τελική δα¬ 
πάνη της Εργολαβίας, στην οποία περιλαμβάνονται και ο 
αναλογών φόρος προστιθέμενης αξίας, σύμφωνα με την 
τελική πιστοποίηση, καθώς και το σύνολο εργασιών που 
θα γίνουν πέραν από τη Σύμβαση του Αναδόχου με μέρι¬ 
μνα της ΔΕΠΟΣ Α.Ε., απολογιστικά και θα αναφέρονται 
στο Τεχνικό Δελτίο που θα συνταχθεί με μέριμνα της ΔΕ¬ 
ΠΟΣ Α.Ε. 

17. Η προσφερόμενη έκπτωση του εργολάβου θα απο¬ 
βεί υπέρ του Δημοσίου. 

18. Η ΔΕΠΟΣ Α.Ε. για κάθε είσπραξη εκδίδει πιστοποίη¬ 
ση προς τον φορέα επιχορήγησης, που είναι το Υπουρ¬ 
γείο Υγείας και Πρόνοιας. Η πιστοποίηση περιλαμβάνειτο 
ποσό της επιχορήγησης για τις ανάγκες κατασκευής του 
έργου, το κόστος υπηρεσιών εκ ποσοστού 10% επί του 
ποσού και τον Φ.Π.Α. επί του πιο πάνω ποσοστού για όλο 
το ποσό. 

19. Η ΔΕΠΟΣ Α.Ε. υποχρεούται να εξασφαλίσει την έκ¬ 
δοση της αναγκαίας Οικοδομικής Άδειας από το αρμόδιο 
Πολεοδομικό Γ ραφείο. 

20. Στην επιτροπή παραλαβής των έργων, η συγκρότη¬ 
ση της οποίας προβλέπεται από τη Νομοθεσία εκτέλεσης 
Δημοσίων Έργων, θα συμμετέχουν 2 εκπρόσωποι, που θα 
ορίσει το Υπουργείο Υγείας και Πρόνοιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2002 

οι ΥΠΟΥΡΓΟΙ 

ΥΦΥΠ. ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΥΓΕΙΑΣ ΚΑΙ ΠΡΟΝΟΙΑΣ 

ΡΟΔΟΥΛΑ ΑΘ. ΖΗΖΗ ΚΩΝ/ΝΟΣ ΣΤΕΦΑΝΗΣ 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































